П Р О Т О К О Л  № 11
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 20.05.2021 г. 

Днес, 20.05.2021 г. /четвъртък/ от 09.90 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова 

           ЧЛЕНОВЕ:  Боян Новански – зам. председател 
       Боян Магдалинчев 
	       Стефан Гроздев 
	       Севдалин Мавров 

На заседанието присъстват: експертите Стефка Тодорова и Светла Кирилова, главни експерти-съдебна администрация и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 01.05.2021 г. до 17.05.2021 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	1.1. Приема за сведение справката с предварително изразено становище по повод исканията на председателите на съдилища за периода 01.05.2021 г. до 17.05.2021 г. и
ДАВА СЪГЛАСИЕ на председателя на Районен съд - Видин за назначаване на „съдебен деловодител“ по реда на чл. 68, ал. 1, т. 4 от КТ и обявяване и провеждане на конкурс за посочената длъжност.

ДАВА СЪГЛАСИЕ на председателите на съдилища за обявяване и провеждане на конкурс за назначаване на съдебни служители, както следва:
Районен съд - Ардино – 1 щ. бр. „призовкар“; 
Районен съд - Хасково – 1 щ. бр. „съдебен секретар“ и 1 щ. бр. „административен секретар“; 
Районен съд - Харманли – 1 щ. бр. „системен администратор“; 
Административен съд - Велико Търново – 1 щ. бр. „съдебен деловодител“;
Районен съд - Троян – 1 щ. бр. „съдебен деловодител“.

ДАВА СЪГЛАСИЕ на председателите на съдилища за предприемане на действия по назначаване на съдебни служители на освободените щатни бройки, както следва: 
Районен съд - Русе – 1 щ. бр. „чистач“;
Окръжен съд - Разград – 1 щ. бр. „работник, поддръжка сгради“.

2. ОТНОСНО:  Предложение  /рег. индекс № ВСС – 7370/28.04.2021 г./ от председателя на Върховния административен съд в отговор на запитване на  възможността за трансформиране на друга длъжност от щата на съда в длъжност „юрисконсулт“, съгласно решение по т. 13.3. от протокол № 2/15.02.2021 г. на КСА-СК и становище на комисия „Бюджет и финанси“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. НЕ ИЗРАЗЯВА съгласие по предложението от председателя на Върховния административен съд за разкриване на 1 /една/ щ.бр. за длъжност „юрисконсулт“.
2.2. НЕ ВЪЗРАЗЯВА председателя на Върховния административен съд да трансформира 1 /една/ щ.бр. за длъжност „експерт“ в „юрисконсулт“.
2.3. ИЗПРАЩА решението на Комисия „Бюджет и финанси“, за сведение.

ПРЕДСЕДАТЕЛ 			
НА КОМИСИЯТА:         /п/
 							   БОРЯНА ДИМИТРОВА

	ЧЛЕНОВЕ:	Боян Новански ……..…/п/…….

			Боян Магдалинчев ….../п/..........

Стефан Гроздев ………/п/……..

Севдалин Мавров ……/п/.…..